Di tifranin n tselwit i d-iheyya udabu di 17yebrir-nni iɛeddan, iqbayliyen yakk fɣen-d nnan-d: “ ala i ukellex, ur nettikki di tkerkas-nwen…” fɣen-d yilmeẓyen s iberdan ama di Bgayt, Tizi Wezzu akked Tubiret i wakken ad ssutren izerfan-nsen, i wakken daɣen ad d-smektin belli mazal bedden, mazal ttnadin tidet akked tlelli. Maca ula d adabu s texdaymin-ines ur yerri ara aḍar, ur yessin abrid-nniḍen ala win n uzduz; fɣen-d wwin azal n 32 n ilmeẓyen n taddart n Ḥiẓer ɣer lkumiṣarya, beḥten-ten, nudan-ten… amzun akken wissen wi nɣan. Agdud imiren ur yessusem ara; fɣen-d laɛrac ssutren i iserdasen-agi akken ad asen-d-serḥen. Serḥen-asen-d maca rǧan kra kan n wagguren, rǧan almi yers ugdud, imdanen akk uɣalen ɣer lecɣal-nsen, axxam n ccreɛ neɣ adaynin n teɣdemt yessawel-d i yilmeẓyen-nni i wakken ad ten-isɛeddi ass n 23 di Tuber-agi i d-iteddun. Maca iqbayliyen ur ssusmen ara, ur qebblen ad ǧǧen arraw-nsen gar tuccar n leɣder, atan gren-d tiɣri i wakken ad d-yili unejmuɛ sdat n uxxam n teɣdemt di Tubiret ass n 23 di Tuber, daɣen gren-d tiɣri i yiqbayliyen yellan ama di Fransa neɣ di tmura tiberraniyin akken ad ilin ɣer tama n ilmeẓyen-agi iɣef sɛeddayen lbaṭṭel. Irnaten Murad
Di tifranin n tselwit i d-iheyya udabu di 17yebrir-nni iɛeddan, iqbayliyen yakk fɣen-d nnan-d: “ ala i ukellex, ur nettikki di tkerkas-nwen…” fɣen-d yilmeẓyen s iberdan ama di Bgayt, Tizi Wezzu akked Tubiret i wakken ad ssutren izerfan-nsen, i wakken daɣen ad d-smektin belli mazal bedden, mazal ttnadin tidet akked tlelli. Maca ula d adabu s texdaymin-ines ur yerri ara aḍar, ur yessin abrid-nniḍen ala win n uzduz; fɣen-d wwin azal n 32 n ilmeẓyen n taddart n Ḥiẓer ɣer lkumiṣarya, beḥten-ten, nudan-ten… amzun akken wissen wi nɣan. Agdud imiren ur yessusem ara; fɣen-d laɛrac ssutren i iserdasen-agi akken ad asen-d-serḥen. Serḥen-asen-d maca rǧan kra kan n wagguren, rǧan almi yers ugdud, imdanen akk uɣalen ɣer lecɣal-nsen, axxam n ccreɛ neɣ adaynin n teɣdemt yessawel-d i yilmeẓyen-nni i wakken ad ten-isɛeddi ass n 23 di Tuber-agi i d-iteddun.
Maca iqbayliyen ur ssusmen ara, ur qebblen ad ǧǧen arraw-nsen gar tuccar n leɣder, atan gren-d tiɣri i wakken ad d-yili unejmuɛ sdat n uxxam n teɣdemt di Tubiret ass n 23 di Tuber, daɣen gren-d tiɣri i yiqbayliyen yellan ama di Fransa neɣ di tmura tiberraniyin akken ad ilin ɣer tama n ilmeẓyen-agi iɣef sɛeddayen lbaṭṭel.
Irnaten Murad
kab_Latn kab_Latn kab_Latn taq_Latn